K I I N T E I S T Ö N   K A U P P A K I R J A

Myyjä	Maija Kaisa Myyjä (000000-0000)
Myyjäkatu 502, 33480 Ylöjärvi	

Ostaja	Olli Matias Ostaja (000000-0000)
	Ostajankatu 2, 33200 Tampere

Kaupan kohde	Myyjä –niminen kiinteistö RN:0 1:21 Ylöjärven kunnan Mäkkylän kylässä. 

Kiinteistötunnus: 980-416-1-21.

Pinta-ala	1.290 m2 1.10.2001 päivätyn kiinteistörekisteriotteen mukaan.

Osoite 	Myyjäkatu 502, 33480 Ylöjärvi

Tarpeisto 	Normaali tarpeisto.

Kaavoitustilanne	Asemakaava.
		
Kauppahinta	Kauppahinta on 75 000 euroa.

Kauppahinnan maksaminen
Kauppahinta kuitataan tämän kauppakirjan allekirjoituksella maksetuksi kokonaisuudessaan. Kauppahintaan sisältyy 1.10.2004 käsirahana maksettu 4 000 euroa.
 
Omistusoikeuden siirtyminen
	Omistusoikeus kaupan kohteeseen siirtyy ostajalle heti. 
	
Hallintaoikeuden siirtyminen
	Hallintaoikeus siirtyy 1.11.2004. Hallinnan luovutuksen viivästyessä myyjästä johtuvasta syystä myyjä maksaa ostajalle sopimussakkona 700 euroa jokaiselta alkaneelta viivästyneeltä viikolta hallinnan luovutukseen asti.

Vaaranvastuun siirtyminen
	Vaaranvastuu kaupan kohteesta siirtyy ostajalle silloin, kun hallinta tosiasiallisesti siirtyy ostajalle. Myyjä pitää oman kiinteistön täysarvovakuutuksensa voimassa tähän vaaranvastuun siirtymishetkeen asti. Ostaja vakuuttaa kiinteistön tästä hetkestä eteenpäin.

Ostajan saamat tiedot kiinteistöstä

	Ostaja on tutustunut 20.10.2004 päivättyihin lainhuutotodistukseen, rasitustodistukseen, kiinteistörekisteriotteeseen, kiinteistöllä sijaitsevia rakennuksia koskeviin rakennuslupapiirrustuksiin, kiinteistörekisteri-karttaan sekä kiinteistöä koskevaan asemakaavaotteeseen ja siihen sisältyviin kaavamääräyksiin. 

Kiinteistöön tutustuminen
Ostaja on suorittanut kiinteistöllä katselmuksen. Ostaja on tällöin haluamallaan tavalla tarkastanut kiinteistön rajat ja sen alueen sekä kiinteistöllä sijaitsevan rakennuksen. Ostaja on katselmuksessa todennut kaupan kohteen vastaavan siitä esitettyjä asiakirjoja ja annettuja tietoja. 

Merkitään, että asuinrakennuksessa on suoritettu kosteiden tilojen kosteusmittaus sekä alapohjan katselmus Insinööritoimisto A. Koputtelijan toimesta. Kaupan osapuolet ovat olleet läsnä tarkastushetkellä. Tarkastuksesta on saatu myös kirjallinen raportti, joka on annettu osapuolille tutustuttavaksi eilen.

Verot ja maksut	Myytävään kiinteistöön kohdistuvan kiinteistöveron vuodelta 2004 maksaa myyjä. Muista kiinteistöön kohdistuvista veroista ja maksuista vastaa myyjä hallinnan luovutuspäivään asti, jonka jälkeen niistä vastaa ostaja. Myyjä vakuuttaa, että kiinteistöön ei kohdistu maksamattomia maksuja.

Varainsiirtovero	Ostaja vastaa tästä kaupasta menevästä varainsiirtoverosta.

Sähköliittymäsopimus

	Myyjä siirtää tällä kauppakirjalla sähköyhtiön kanssa solmittuun liittymäsopimukseen perustuvat oikeutensa ostajalle ilman eri korvausta. Myyjä vakuuttaa, että kaikki liittymäsopimukseen perustuvat maksut myyjän hallinta-ajalta on maksettu ja sitoutuu hoitamaan vielä tulevat maksut hallinnan siirtymispäivään asti. Ostaja sitoutuu ilmoittamaan liittymäsopimuksen siirtämisestä sähköyhtiölle.

Kiinteistöön kohdistuvat rasitukset ja rasitteet

	Myyjä vakuuttaa ja vastaa siitä, että kaupan kohdetta rasittavat vain  20.10.2004 päivättyyn rasitustodistukseen merkityt yhteisarvoltaan   20 000 euron vahvistetut lainoittamattomat haltijavelkakirjat. Myyjä luovuttaa nämä haltijavelkakirjat ostajalle tässä kaupanteko-tilaisuudessa ilman eri kuittausta. 

	Myyjä vakuuttaa ja vastaa siitä, että kiinteistöä eivät rasita mitkään muut kuin edellä mainitut rasitukset tai rasitteet.

Irtain omaisuus	Tämän kaupan yhteydessä ei ole myyty irtainta omaisuutta, eikä sellaisen myynnistä ole tehty eri sopimustakaan.

Kaupan veroseuraamukset
	Myyjä on tietoinen tähän kauppaan liittyvästä mahdollisesta luovutusvoiton verosta.

Etuostolain mukainen vakuutus
	Myyjä ja ostaja vakuuttavat, etteivät he kahden viimeksi kuluneen vuoden aikana ole tehneet sellaisia kiinteistön kauppoja, jotka olisi otettava huomioon etuostolain 5 §:ssä mainitussa tarkoituksessa. 

Jakelu	Tätä kauppakirjaa on laadittu samansisältöiset kappaleet ostajalle, myyjälle ja julkiselle kaupanvahvistajalle.

Päiväys	Tampereella 25.10.2004

Myyjä	____________________	
	Maija Myyjä

Ostaja	____________________
	Olli Ostaja

Kaupanvahvistajan todistus
	Julkisena kaupanvahvistajana todistan, että Maija Kaisa Myyjä luovuttajana sekä Olli Matias Ostaja luovutuksen saajana ovat allekirjoittaneet tämän luovutuskirjan ja että he ovat olleet yhtä aikaa läsnä luovutusta vahvistettaessa. Olen tarkistanut allekirjoittajien henkilöllisyyden ja todennut, että luovutuskirja on tehty maakaaren 2 luvun 1 §:ssä säädetyllä tavalla. 

	Tampereella 25.10.2001 

	____________________
	Jyrki Jokinen
	Tampereen käräjäoikeuden määräämä (758/49).

Lunastus ja saapuminen kuluineen 400 mk.